lv br lv lv lv lv lv lv lv lv lv en lv lv lv ro lv lv sl hbs_lat lv lv lv lv lv lv lv lv lv lv lt lv lv lv lv lv lv lv lv lv lv lv lv en lv lv lv lv lv si lv lv si lv si lv si lv lv lv lv lv lv lv lv lv lv lv lv lv lv lv lv lv lv lv lv lv nl lv en de en es lv ru lv lv de en lv lv fr en lv lv lv lv
Ārlavas evaņģēliski luteriskā draudze - Violetā krāsa
VIOLETĀS KRĀSAS NOZĪME BAZNĪCAS LITURĢISKAJĀ GADĀ
Baznīcā ir divi ļoti nozīmīgi liturģiskās dzīves posmi, kad lieto violeto krāsu, - Adventā un Gavēņa laikā. Violetā krāsa ir sevis izmeklēšanas un grēknožēlas krāsa.
‍‍Baznīcas gads iesākas ar Adventu. Vārds „advents"” atvasināts no latīņu valodas vārda „adventus”, kas nozīmē "atnākšana". Kristīgā Baznīca gaida ķēniņa atnākšanu – Jēzus Kristus piedzimšanu kā pasaules Pestītāju un Glābēju. Pavisam kopā četrās svētdienās draudze gatavojas Kristus piedzimšanas svētkiem. Šo laiku mēdz apzīmēt par pirmsziemasvētku laiku. Advents tradicionāli ir gavēņa laiks, kad Dieva tauta gatavojas Kristus atnākšanai pasaulē. Četras svētdienas Adventā sauc arī par „mazo gavēni” iepretī „lielajam gavēnim” pirms Lieldienām. Adventa laikam Baznīcā seko Ziemassvētku laiks.
Tiešām, nāc, Kungs Jēzu! (Atkl. 22,20b)
Bet daudz ļaužu izklāja savas drēbes uz ceļa, citi cirta zarus no kokiem un kaisīja tos uz ceļa, bet ļaudis, kas gāja Viņam priekšā un nopakaļ, kliedza un sauca: "Ozianna Dāvida dēlam, slavēts, kas nāk Tā Kunga Vārdā! Ozianna visaugstākās debesīs!"(Mt. 21,8-9)
GAVĒŅA LAIKS PIRMS LIELDIENĀM
‍Lielais gavēnis, kad Baznīcas liturģiskajā gadā lieto violeto krāsu, iesākas ar Pelnu dienu jeb Pelnu trešdienu. Gavēņa laikā draudze ir mudināta uz sirdsapziņas izmeklēšanu un grēksūdzi. Pirmslieldienu laiks aptver 40 dienas, neieskaitot svētdienas.  Septiņu nedeļu ciklā pirmsgavēņa laikā esam aicināti pārdomāt Jēzus ciešanu ceļu uz Jeruzalemi un Golgātas krustu. Gavēņa laika uzdevums ir katram kristietim ieraudzīt Kristus ciešanas un upuri krustā kā Dieva atbildi uz ciešanām, ļaunumu un grēku pasaulē. Divas nedēļas pirms Lieldienām apzīmē kā Ciešanu laiku un savu kulmināciju tas sasniedz Klusajā nedēļā. Klusā nedēļa saistās ar visnozīmīgākajiem Evaņģēlija notikumiem par Kristus dzīvi. Klusā nedēļā iesākas ar Pūpolsvētdienu, kad Kristus ierodas savā ciešanu un notiesāšanas vietā – Jeruzalemē. Zaļā Ceturtdiena saistās ar Svētā Vakarēdiena iedibināšanu. Šajā dienā liturģijā lieto balto krāsu, jo tā runā par cerību un atjaunošanos pēc Kristus augšāmcelšanās. Lielā Piektdiena, kad liturģijā lieto arī melno krāsu, – ir  Kristus krustā sišanas diena. Pēc savas nozīmes pirmslieldienu laiks ir garīgi intensīvs laiks. Īpaši Klusajā nedēļā katru dienu notiek dievkalpojumi ar Svēto Vakarēdienu. Pēc Gavēņa laika seko Lieldienu laiks.
PĀRDOMU VĀRDI GAVĒŅA LAIKĀ
‍Viņš bija ievainots mūsu pārkāpumu dēļ un mūsu grēku dēļ satriekts. Mūsu sods bija uzlikts viņam mums par atpestīšanu, ar viņa brūcēm mēs esam dziedināti. (Jes. 53,5)
‍Un Viņš, Savu krustu nesdams, gāja uz vietu, ko sauc par pieres vietu, ebrejiski Golgatu. Tur tie Viņu sita krustā un kopā ar Viņu divus citus, katrā pusē vienu, bet vidū Jēzu. (Jņ. 19, 17-18)
‍Un viņš sacīja: "Jēzu, piemini mani, kad Tu nāksi Savā valstībā!" (Lk. 23,42)
Mācieties labu darīt, meklējiet taisnību, palīdziet apspiestajiem. (Jes 1:17)
Atcerieties tos, kas cietumā, it kā paši būtu tiem līdzi saistīti, atcerieties arī tos, kas pakļauti ciešanām, jo paši, būdami miesā, esat pakļauti ciešanām. (Ebr 13:3)
Lūdzu pierakstieties jaunumiem, ja vēlaties e-pastā regulāri saņemt draudzes aktualitātes
2. un 4. mēneša svētdienā
Ārlavas evaņģēliski luteriskā draudze
Ārlavas baznīca, Valdemārpils lauku terit.,
Talsu novads, LV 3260
Swedbank, S.W.I.F.T. HABA LV22,
SĀKUMS | KONTAKTI | KARTE
Ārlavas ev.lut. draudze © 2020. Visas tiesības paturētas. Dizains: Provincentrs; Programmatūra: GlobalPRO »